SET เสี่ยงเปิดลบ เซ่น “บอนด์ยีลด์” ดีดขึ้น – ราคาน้ำมันร่วง
SET เสี่ยงเปิดลบ เซ่น “บอนด์ยีลด์” ดีดขึ้น - ราคาน้ำมันร่วง
19 มี.ค. 2564

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้มีแนวโน้มปรับตัวลง จากปัจจัยลบที่อัตราผลตอบแทนพันธบัตรรัฐบาลสหรัฐ (Bond Yield) ปรับตัวขึ้นรอบใหม่เพราะกังวลเงินเฟ้อ และราคาน้ำมันโลกปรับลงแรงถึง 7% กดดันหุ้นกลุ่มพลังงาน เนื่องจากคาดว่าอุปสงค์ลดลงจากการระบาดโควิด-19 ระลอกใหม่ในยุโรป
นอกจากนี้ ฟุตซี่จะปรับลดน้ำหนักลงทุนหุ้นไทย (FTSE Rebalance) ซึ่งมีผลในวันที่ 19 มี.ค.นี้ ทำให้มีแรงขายหุ้นบิ๊กแคปออกมา และบางส่วนชะลอการลงทุน ส่วนที่ตลาดหลักทรัพย์เตรียมรับฟังความเห็นเกี่ยวกับการปรับปรุงหลักเกณฑ์การคำนวณดัชนี SET 50 โดยจะนำข้อมูลการกระจายการถือหุ้นของผู้ถือหุ้นรายย่อย (ฟรีโฟลท) โดยคาดน่าจะมีผลในครึ่งหลังปีนี้ โดยหุ้นชิ้นส่วนอิเล็กทรอนิกส์เสียประโยชน์ หุ้นแบงก์ได้ประโยชน์
พร้อมให้แนวรับที่ 1,558-1,550 จุด ส่วนแนวต้านให้ไว้ที่ 1,580 -1,585 จุด